|  |  |
| --- | --- |
|  |  |
| Република Србија |
| Аутономна покрајина Војводина |
| ГРАД КИКИНДА  **ГРАДСКА УПРАВА**  **Секретаријат за заштиту животне средине,**  **пољопривреду и рурални развој**  Број: III-07-320-60/2024  Дана: 23.04.2024.  К и к и н д а |
| Краља Петра Првог 41, 23300 Кикинда, тел: 0230/315-900, e-mail: [zastita@kikinda.org.rs](mailto:zastita@kikinda.org.rs) | |

На основу члана 6. и 8. Правилника о уређењу атарских путева на територији Града Кикинде („Службени лист града Кикинде“, бр. 8/24), Одлуке о буџету града Кикинде за 2024. годину са пројекцијама на 2025. и 2026. годину („Сл. лист града Кикинде“, број 24/2023) и члана 59. Статута града Кикинда („Службени лист града Кикинда“, бр. 4/2019) Секретаријат за заштиту животне средине, пољопривреду и рурални развој ГУ Града Кикинде, расписује

**ЈАВНИ ПОЗИВ**

**ЗА СУФИНАНСИРАЊЕ УРЕЂЕЊА АТАРСКИХ**

**ПУТЕВА НА ТЕРИТОРИЈИ ГРАДА КИКИНДА**

**I**

- **Циљ јавног позива –**

Уређење атарских путева на територији града Кикинда (Град Кикинда и насељена места) реализоваће се на основу Правилника о уређењу атарских путева на територији града Кикинда, и то:

-предмет уређења су атарски путеви у јавној својини града Кикинда;

-уређење ће се рализовати у пролеће 2024. године;

-уређење атарских путева реализоваће Удружење пољопривредника сопственом механизацијом;

-средства субвенције за уређења атарских путева обезбедиће се у Буџету града Кикинде;

Ради организације и извођења радова пролећног уређења атарских путева на територији града Кикинда а у складу са Правилником о уређењу атарских путева на територији града Кикинда, расписује се овај Јавни позив за избор најповољнијег понуђача.

**II**

-**Предмет Јавног позива-**

Предмет Јавног позива је избор најповољнијег понуђача - Удружења пољопривредника, за организовање и извођење радова на уређењу атарских путева на територији града Кикинда.

**III**

**-Висина и намена средстава-**

За суфинансирање уређења атарских путева (куповине евро дизела) опредељују се средства Одлуком о буџету града Кикинде за 2024. годину у разделу Програма за пољопривреду у износу од 1.100.000,00 динара.

Удружењу пољопривредника који је сопственом механизацијом уређивао атарски пут доделиће се евро дизел у количини према нормативима Задружног савеза Војводине а у складу са снагом трактора, врстом прикључне машине и времену проведеном у раду.

**IV**

**-Услови за пријављивање-**

Право учешћа на Јавном позиву има Удружење пољопривредника регистровано у Агенцији за привредне регистре и са седиштем на територији града Кикинда.

**V**

**-Документација коју подносилац мора поднети уз пријавни образац-**

Пријава коју на Јавни позив подноси Удружење пољопривредника садржи пријавни образац са приложеном документацијом.

Пријавни образац се налази у прилогу јавног позива и садржи нарочито:

1.Опште податке о Удружењу,

2.Податке о законском заступнику,

3.Извод из АПР регистра,

4.Доказ о територијалној распрострањености и

5.Доказ о броју чланова Удружења.

**VI**

**-Критеријуми за избор најповољнијег понуђача-**

Критеријуми за избор најповољнијег понуђача, су:

- набавна цена дизела према важећој Уредби Владе Републике Србије

- број чланова удружења и територијална распрострањеност

Предност при одабиру има:

-удружење пољопривредника које има чланове из свих насељених места са територије града Кикинде

-удружење са највећим бројем чланова

**VII**

**-Органи и поступак избора најповољнијег понуђача-**

Приспеле пријаве по јавном позиву разматра трочлана комисија коју именује старешина Секретаријата за заштиту животне средине, пољопривреду и рурални развој Градске управе града Кикинде.

Комисија сачињава листу подносилаца пријава који испуњавају услове, сачињава записник са бодовном листом и предлогом најповољнијег понуђача.

Одлуку о избору најповољнијег понуђача доноси старешина Секретаријата за заштиту животне средине, пољопривреду и рурални развој Градске управе града Кикинда.

Против одлуке из става 3. може се уложити жалба Градском већу града Кикинда у року од 8. дана од дана пријема одлуке.

**VIII**

**-Уговор –**

По правоснажности Одлуке о избору наповољнијег понуђача, град Кикинда и изабрано Удружење пољопривредника закључиће уговор о регулисању међусобних односа по свим питањима уређења атарских путева.

**lX**

**-Начин и рок подношења пријаве –**

Попуњен пријавни образац са комплетном документацијом доставља се у затвореној коверти са назнаком:**„Пријава за суфинансирање уређења атарских путева на територији града Кикикнда“,** Секретаријату за заштиту животне средине, пољопривреду и рурални развој Градске управе града Кикинда, путем поште или непосредно на писарници, Трг српских добровољаца бр. 12, Кикинда.

Рок за подношење пријава је 26.04. 2024. године

Текст јавног позива може се преузети са web презентације Града Кикинде ([www.kikinda.rs](http://www.kikinda.rs)).

**X**

**- Начин објављивања одлуке о избору Удружења пољопривредника-**

Одлука се објављује на званичној web интернет презентацији Града Кикинде ([www.kikinda.rs](http://www.kikinda.rs)) и на огласној табли Градске управе Града Кикинде.

**Xl**

**-Контакт за додатне иформације-**

Додатне информације могу се добити путем телефона број: 0230/315-904.

**СЕКРЕТАРКА**

**Мирослава Наранчић**

**ПРИЈАВА**

**Предмет:** **Суфинансирање уређења атарских путева на територији града Кикинда**

|  |  |
| --- | --- |
|  |  |
| Република Србија |
| Аутономна покрајина Војводина |
| ГРАД КИКИНДА  **ГРАДСКА УПРАВА**  **Секретаријат за заштиту животне средине,**  **пољопривреду и рурални развој**  К и к и н д а |
| Краља Петра I 41, 23300 Кикинда, тел: 0230/315-904, e-mail: zastita@kikinda.org.rs | |

**Учесник**: Удружење пољопривредника регистровано у Агенцији за привредне регистре са седиштем на територији града Кикинде.

|  |  |
| --- | --- |
| Назив удружења пољопривредника |  |
| Укупан број чланова удружења |  |
| Број чланова удружења по катастарским општинама |  |
| Број наменског рачуна и назив банке |  |
| Седиште |  |
| Улица и број |  |
| Контакт телефон |  |

**Потребна документација:**

1. општи подаци о Удружењу,

2. податке о законском заступнику,

3. Извод из АПР регистра,

4. Доказ о територијалној распрострањености и

5. Доказ о броју чланова Удружења.

**Под пуном материјалном и кривичном одговорношћу ИЗЈАВЉУЈЕМ да сам пре попуњавања обрасца исти пажљиво прочитао и разумео, као да су горе наведени подаци тачни. Такође, под пуном материјалном и кривичном одговорношћу изјављујем да предметна инвестиција није предмет било ког другог поступка.**

Датум и место Потпис подносиоца захтева

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_